Catatumbo (ibaia)

Catatumbo Hego Amerikako ibaia da. Kolonbiako Andeetako Ekialdeko mendilerroan sortzen da, Norte de Santander departamenduko Cerro de Jurisdicciones mendian (3.850 m), Ábrego udalerrian, eta Venezuelako Zulia estatuan Maracaibo lakura isurtzen da, delta bat eta zingira zabalak (Ciénaga de Juan Manuel) eratuz. Maracaibo lakuko uraren %60a Catatumbok ekarria da. 500 kilometro luze da, eta arroak 22.317 kilometro koadroko eremua hartzen du, 16.626 kilometro koadro Kolonbian eta gainerakoa Venezuelan.

 Catatumboko oinaztura 
Catatumboko oinaztura Maracaibo lakuaren hegoaldean gertatzen den fenomeno atmosferikoa da. Munduko ekaitz elektrikorik ikusgarriena da, urtean, batez beste, 140-160 gauez, eta 10 orduz gau bakoitzean, ikusten ahal dena. Oinaztura ia etengabea da, 280 dirdai orduko, oso distiratsua eta isila. 40 kilometroko distantziatik ikus daiteke eta ehunka urtez lakuko itsasargi naturala izan da. Horregatik Faro de Maracaibo ere deitzen zaioFire in the Sky.

 Erreferentziak 

 Kanpo estekak 
  Conoce el Catatumbo, conoceelcatatumbo.blogspot.com
  Gerencia y energia: Relámpago del Catatumbo, gerenciayenergia.blogspot.com

Kategoria:Kolonbiako ibaiak
Kategoria:Venezuelako ibaiak
Kategoria:Kolonbia-Venezuela muga